google/wiki40b huggingface dataset:
Chondrocephalus

Utseende

Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har små tenner langs det meste av yttersiden.

Levevis

Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

Utbredelse

Slekten er utbredt i Mellom-Amerika, fem av de seks artene forekommer i Mexico. Slekten forekommer også i Guatemala og El Salvador.
Euryzeargyrea

Utbredelse

Slekten er kjent fra Borneo og Sumatra.
Slaget ved Montereau

Slaget ved Montereau ble utkjempet den 18. februar 1814 i Frankrike nærheten av Montereau-Fault-Yonne i regionen Île-de-France. Det skjedde under den sjette koalisjonskrigen mellom Frankrike ved Napoléon Bonaparte på den ene siden og på den andre siden ved det østerrikske imperiet under Karl Philipp, fyrste av Württemberg. Frankrike seiret etter at marskalk Claude Victor-Perrin hadde kommet sent inn med sine styrker og avgjort slaget. Det er ulike anslag for tapene, men generelt synes som om de allierte mistet om lag 6 000 mann i slaget, mens Frankrike mistet 2 500. I tillegg kommer skadde og fanger, foruten materiell som kanoner som ble erobret.
Spill i mørke

Spill i mørke er et norsk kriminalhørespill i seks episoder som gikk på NRK Radio i 1979. Stykket handler om amatørdetektiven Julia Tinnberg som må løse en mordgåte som skjer i huset til sin kusine, hvor hun for anledningen er på besøk. Stykket er skrevet av Edith Ranum og produsert av Radioteatret. Stykket hadde premiere på radioen Påskeaften 1979 og er det første av i alt fem kriminalhørespill Edith Ranum har skrevet om amatørdetektiven Julia Tinnberg. Regi er ved Nils Nordberg.
Hørespillet ble utgitt på CD av NRK/Lydbokforlaget i 2002.

Handling

Kriminalforfatter og amatørdetektiv Julia Tinnberg er på vei til et forfatterseminar, og på veien stikker hun innom sin kusine Birgitte Randers, som også er forfatter. Julia får raskt fornemmelsen av at det foregår noe merkelig i huset - en følelse som raskt blir bekreftet da det begås et mord.
Det går alltid et tog

Handling

Marve på togtur sammen med fadern. Samværet i en togkupe krever en smule medmennesklig hensyn. En samtale kan være på sin plass, men det finnes også de som ønsker å være helt i fred. Fleksnes hører definitivt ikke til disse, og kommer gjentatte ganger med usmakelige kommentarer som i økende grad irriterer medpassasjerene. Når Fleksnes omsider forsøker å innlede til allsang, renner det over for enkelte.
BLAG Linux and GNU

BLAG Linux and GNU er en tidligere Linux-distribusjon som ble utviklet av Brixton Linux Action Group og som var basert på Fedora. Den er lagret på en enkelt CD og inneholder programmer som gjennomsnittsbrukeren “forventer” av en datamaskin – multimedia, grafikk, internett-applikasjoner med mer. BLAG er basert på Fedora pluss oppdateringer og tilleggsprogrammer fra Dag, Dries, Freshrpms, NewRPMS, m.m.
Første versjon ble lansert i 2002. Versjon 140k ble lansert 4. mai 2011.
Attila Fiola

Landslaget

Han ble tatt ut i Ungarns EM-tropp til EM i Frankrike 2016.
Tønsberg Vikings

Vikingssupport

«Vikingssupport» er en supporterklubb for Tønsberg Vikings. Vikingssupport ble stiftet i juni 2012, da den forrige supporterklubben ble oppløst med tvang for å luke ut Casuals og høyreekstreme krefter tilknyttet klubben. Det første året til Vikingssupport bød på mange utfordringer. Både det å få medlemmer, samt samarbeid mellom klubb og andre supportere. Det har også vært voldstrusler og politianmeldelser angående supporterklubben. Vikingssupport samarbeider med Tønsberg Vikings for å samle interessen for ishockey i Tønsberg og Vestfold.
Andrzej Wajda

Bakgrunn

Andrzej Wajda var sønn av en lærerinne og infanterioffiseren Jakub Wajda. Han tilbragte de tidligste barneårene med sin bror i hjembyen. Da faren ble forflyttet til Radom, ble familien med dit.
Wajdas far ble myrdet i april 1940 sammen med over 3000 andre polske krigsfanger i NKVD-leiren Starobelsk i Kharkov. Massehenrettelsene fant sted samtidig med Katynmassakren.
Andrzej Wajda var selv med i Den polske hjemmearmé i Radom under Annen verdenskrig. Han fikk samtidig tegneundervisning i undergrunnen. Under krigen var han i sitt «åpne» liv beskjeftiget som hånsverker og senere som kontoransatt i jernbanen.
Etter krigen studerte han malerkunst fra 1946 til 1950 ved Kunstakademiet i Kraków; senere studerte han ved Filmhøyskolen i Łódź. Under studiet ble han kjent med den syv år yngre Roman Polański. Denne fikk i 1953 en mindre rolle i Wajdas eksamensfilm En generasjon (Pokolenie).

Film og teater

Wajda begynte sin karriere som assisten for den polske regissør Aleksander Ford under innspillingen av hans film Piątka z ulicy Barskiej («Fem gutter fra Barskagaten»). Han første egne film  var i 1954 den før nevnte En generasjon, som handlet om den polske motstandbevegelse. Hans filmer De 63 dager og Aske og diamanter anses som mesterverker innen polsk film. De 63 dager (Kanał) handler om Warszawaoppstanden.
Fra 1959 var Wajda også teaterregissør, særlig ved Teatr Stary i Krakow, men også ved internasjonale scener.
På 1980-tallet flyttet Wajda til Frankrike og der spilte han inn filmen Danton i 1983. Hans filmer ble en rekke ganger belønnet med store internasjonale filmpriser.
I 1989 ble Wajda valgt som kandidat for Solidarność til det polske senat, og var senator frem til 1991.
Lepidomela

Utseende

Nokså store (23–30 millimeter), kraftige oldenborrer, rødbrune på farge. Kroppsformen er avlangt oval, pronotum med jevnt rundede sider, dekkvingene jevnbrede. Oversiden er tett og kraftig punktert og kledt med lyse skjell.

Levevis

Larvene lever i jorda som vanlig for oldenborrer.

Utbredelse

Slekten er utbredt i Øsr-Afrika (det østlige Tanzania, Uganda, Kenya, Etiopia og Somalia).
Vinje Biletgalleri

Vinje Biletgalleri er et galleri i Vinje, Telemark. Det er en del av Vest-Telemark Museum.  Galleriet har over 40 malerier av Henrik Sørensen. Det har også malerier av vennen Harald Kihle.
Katarína Dubajová

Klubb

Dubajová har spilt i flere ligaer gjennom hele Europa, blant annet VfL Oldenburg i Tyskland og Frederikshavn FOX Team Nord i Danmark.

Landslag

Dubajová debuterte for det slovakiske landslaget i 1998, og har vært involvert i alle Slovakias kvalifiseringskamper, med unntak av kvalifiseringen til Håndball-VM 1999.
I løpet av sin karriere har hun aldri blitt skadet, og står dermed med 217 landskamper og 835 mål før Håndball-EM 2014.
Sør-Innherad prosti

Sør-Innherad prosti var et tjenestedistrikt i Nidaros bispedømme i Den norske kirke.
Prosten hadde sete i Verdal hvor Stiklestad kirke var prostikirke. Per 2016 var Nils Åge Aune prost. Den 1. januar 2019 ble Sør-Innherad og Nord-Innherad prostier slått sammen til Stiklestad prosti.
Prostiet var inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut fra 2004.
De ansatte i kirken er enten ansatt av sognet gjennom kirkelig fellesråd, eller er ansatte i prostiet. De fleste prestene er ansatte i prostiet, og har tjenesten sin knyttet til ett eller flere sogn.
Andreas Dreier Trio

Andreas Dreier Trio er en jazzgruppe med bassisten Andreas Dreier, gitaristen Bjørn Vidar Solli og Adam Pache på trommer. Gruppa har gitt ut albumene Poinciana (på Losen Records) og  Ahmad Jamal Prosjekt (2014).
Ferjesamband Norge–utlandet

Ferjesamband Norge–utlandet viser internasjonale ferjesamband med anløp i Norge.
St. Andrew's School (Delaware)

St. Andrew's School er en episkopal, universitetsforberedende kostskole for begge kjønn som ligger i Middletown i Delaware i USA. Den har 285 elever fra niende til tolvte klassetrinn.
Skolen har en stiftelse bestående av 200 million dollar med over 700 000 dollar per student. Halvparten av studentene mottar en form finansiell støtte, også til familier i øvre inntekt. Skolepengene på 38 000 dollar er på linje med kostnadene for prestisjeskoler.
St. Andrew's School ble grunnlagt i 1929 av Alexis Felix du Pont (1879–1948), et medlem av familien Du Pont. St. Andrew's var i begynnelsen kun en gutteskole, men slapp inn jenter fra 1974.
Filmen fra kostskolemiljø med Robin Williams som idealistisk lærer, Dead Poets Society (1989), ble hovedsakelig filmet på skolens område. Filmen portretterer en konkurrerende, mørk, og elitekultur bestående av mange negative stereotyper om amerikanske kostskoler i litteraturen og filmen.
I kontrast til dette portrettet fremmer St. Andrew's School seg selv for sin såkalte «motkulturelle» filosofi. Hele skolen streber etter å skape et idyllisk samfunn bestående av et lyst, positivt og inkluderende miljø. Forholdet student og lærere er sentrert rundt tillit og vennskap. St. Andrew's Schools æreskode er kilden til mye av tilliten mellom lærerne og studentene. Det er ikke uvanlig for en lærer å forlate klasserommet mens elevene er oppe til prøve eller eksamen. Skolens filosofiske mål er å gi en ungdomsskoleutdannelse av kristen karakter for et minimum kostnader gjennomført med moderne utstyr og høyeste standard.
Acanthops royi

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops royi finnes i Ecuador.
London Chess Classic

London Chess Classic er en årlig sjakkturnering som siden 2009 har funnet sted i desember ved Olympia Conference Centre i Kensington i London.
Turneringen er hovedarrangementet under London Chess Festival hvor 4-5 internasjonale sjakkspillere blir invitert for å møte Englands fire beste sjakkspillere.
Siden 2015-utgaven er turneringen en del av Grand Chess Tour, sammen med Norway Chess og Sinquefield Cup.
Feltherre

En feltherre, eller hærfører, er den øverstbefalende for en krigførende hær. Feltherren har hovedansvar for å legge strategien for angrep og forsvar.
Hornflue

Utseende

Hornflue er mørk grå på farge, og omtrent halvparten så stor som stor husflue.
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.
Analåren A1, den nest bakerste, nærmest kroppen, når ikke til bakkanten (vingeranden) av vingen.  Begge analårene A1 og A2, nærmer seg ikke hverandre ytterst. Vingene er store med tydelig ribbenett. Like bak vingefestet finnes to vingeskjell som ligger litt over hverandre, det største underst.
Hode er stort, vanligvis kortere enn høyt. fasettøynene er store og vanligvis røde.  Hos hunner møtes de ikke på toppen av hodet.  Orbitalbørstene langs fasettøynene innside, peker innover. Antennene er tre-leddete, av flue-typen, det innerste leddet er lite og ofte kanpt synlig. Lengst ned og fram på hodet sitter en kraftig kinnbørste (vibrissa). Munndelene er fremoverrettet, mørke og av den stikkende typen.
Brystet (thorax) har flere lange børster. Litt bak og ned på brystet, mellom svingkøllen og det bakerste låret, finnes en rekke med børster, kalt hypopleuralbørster.  
Beina har flere kraftige børster.  Bakleggene har minst to børster som er lengre enn tykkelsen på bakleggen, foruten preapikalbørsten og sporen i enden av leggen.   
Larvene er av den vanlig fluetype (maggot), radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

Levevis

Hornflue holder seg tett til husdyr og skaper problemer fordi de irriterer dyrene så mye at det går ut over beiting og tilvekst. Noen ganger fører disse fluene til at veksten stopper helt opp og dyrene blir utmagret og svekket.
Larvene  lever av dødt organisk materiale (saprofager), og bidrar  til nedbrytingen og dermed til stoffkretsløpet. Larven gjennomgår tre hudskifter og under gunstige forhold kan dette sje i løpet av bare fire-fem dager.
Hornflue tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Puppeperioden er også kort, helt ned mot bare seks til åtte dager.  Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temperaturen, men kan gjennomføres på litt under to uker.
Sepak takraw under Asialekene 1998

Sepak takraw under Asialekene 1998. Sepak takraw var en av flere sporter under de trettende Asialekene som ble arrangert i Bangkok i Thailand. Det var tredje gangen sepak takraw var med på programmet i Asialekene. Turneringene ble avviklert i perioden 9. til 19. desember 1998. Det var i alt seks turneringer, circle, regu og lag for både menn og damer. Det var første gangen kvinner deltok i sepak takraw i Asialekene. Thailand ble beste nasjon med fem gullmedaljer foran Malaysia med en.
Orion (romskip)

Navn og benevelser

I juni 2006 bestemte NASA to foreslåtte navn, Altair og Artemis, på CSM og LSAM-romskipene. Men den 20. juli 2006 ble det kjent at NASA hadde søkt om merkenavn-beskyttelse for betegnelsen Orion som både navnet på CEV som en helhet og på prosjektet for å returnere til månen.
Evanger

Evanger er en tidligere selvstendig kommune i Hordaland fylke som fra 1837 var del av Voss formannskapsdistrikt.
1. januar 1885 ble Evanger skilt ut fra Voss som egen kommune. Evanger hadde da 2 045 innbyggere.
1. januar 1964 ble det meste av Evanger (unntatt Bergsdalen og Eksingedalen) med 1 075 innbyggere slått sammen med Voss og Vossestrand til den nye Voss kommune. 
Fra samme dato ble resten av kommunen (kretsene Bergsdalen og Eksingedalen) med 251 innbyggere samt deler av Bruvik og Modalen kommuner slått sammen til den nye Vaksdal kommune.
Evanger er også navnet på tettstedet som fra 1964 inngår i Voss kommune. Tettstedet brant ned til grunnen i 1923, kirken ble reddet.
Wenche-Britt Hagabakken

Priser og utmerkelser

Hun er tildelt Hedmark fylkes to-årige kunstnerstipend 2011. Hun mottok Mads Wiel Nygaards legat for 2012 for sitt forfatterskap. Hun ble tildelt Bokhandelens forfatterstipend i 2013. Hun mottok Språklig samlings litteraturpris for 2013 for sitt forfatterskap. Hula Lou, som Hagabakken mottok flere priser for, ble også nominert til Ungdommens kritikerpris for 2013.
Rakkestad ungdomsskole

Rakkestad Ungdomsskole er ungdomsskolen for Rakkestad kommune i Østfold, og ligger i sentrum. Rakkestad Ungdomsskole ble bygget i 1967, og har senere blitt ombygd og påbygd flere ganger. Administrasjonssbygget er gjenoppbygget etter en brann i 1996. Skolen har i underkant av 300 elever fordelt på 4 klasser på hvert av trinnene 8., 9. og 10. trinn. Det er ca. 40 ansatte på skolen.
Qingtongxia

Qingtongxia (kinesisk: 青铜峡; pinyin: Qīngtóngxiá) er et byfylke i byprefekturet Wuzhong i den autonome region Ningxia Hui i Folkerepublikken Kina. 
Befolkningen var på 244 047 innbyggere i 1999. I fylket ligger Qingtongxia-demningen og Qingtongxia kullkraftverk, samt en større sement-fabrikk og et aluminiumsverk.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Hälleforshund

Opprinnelse og alder

Hälleforshund er en hunderase skapt i moderne tid. Rasen er et resultat av krysninger mellom svenske, finske og russiske spisshunder fra 1930-tallet og et par tiår framover. Typen viste seg tidlig som en svært dyktig jakthund på elg og ble derfor raskt etterspurt av svenske jegere, som på denne tiden slet med en hurtig voksende elgstamme. Rasen ble anerkjent av SKK i april 2000, men mangler fortsatt anerkjennelse fra FCI og andre internasjonale kennelklubber.

Utseende, anatomi og fysikk

Hälleforshund er en svakt rektangulær mellomstor-stor spisshund, tørr og kraftig med god reisning. Den gir et kraftfullt, energisk og modig uttrykk. Hodet er kileformet, langstrakt og tørt, og har tydelig markert stopp. Ørene er høy ansatt, stående spisse og rørlige. Halsen er muskuløs, har god lengde og reisning. Ryggen er rett og har kraftig muskulatur. Kraftig, dyb brystkasse og noe opptrukket buklinje. Beina er tørre, rette og kraftige. Halen er høyt ansatt og kan bæres i bue over rygglinjen eller ringlet over ryggen.
Pelsen er tett, grov og noe strittende. Underulla er tett og myk. Fargen skal være gulrød i mørkere og lysere nyanser.
Hannene blir ca. 55–63 cm i skulderhøyde og kan veie opp mot 30 kg. Tispene blir ca. 52–60 cm i skulderhøyde og veier gjerne omkring 5 kg mindre enn hannene.

Bruksområde

Hälleforshund er en utpreget jakthund på elg, men den har også gode egenskaper som ledhund og ettersøkshund. Den regnes som hardfør, sterk og utholdende.

Lynne og væremåte

Hälleforshund har tidligere gått for å være en svært dårlig familiehund, fordi den ofte hadde dårlig gemytt. Gemyttet har imidlertid bedret seg betraktelig fra 1980-tallet og framover, men den bør fortsatt regnes som en typisk enmannshund. Den trenger store mengder mosjon for å trives.

Annet

Pelsen krever jevnlig vedlikehold.
Tiden (avis)

Tiden var en avis som ble utgitt i Christiania fra 1808 til 1814 av Niels Wulfsberg. Første utgave kom ut 28. januar 1808, og avisen regnes som Norges første nyhetsavis. Avisen oppsto utfra et behov for en nyhetsavis under Napoleonskrigene, da kontinentalblokaden medførte at danske aviser ikke lenger kom frem til Norge. Den hadde en slags forløper i Efterretninger og Opmuntringer, utgitt av Wulfsberg i 1807. En avis som oppsto utfra samme behov var Bellona, utgitt i Kristiansand fra 1. september 1807.
I årene 1808–11 ble det utgitt 106 numre av Tiden, og etter en pause kom 180 nye numre i perioden 1813–14. Etter at blokaden ble opphevet, ble avisen nedlagt på grunn av dårlig økonomi. Året etter startet imidlertid Wulfsberg Den norske Rigstidende som en oppfølger til Tiden, og i 1819 grunnla han Morgenbladet sammen med Maurtiz Chr. Hansen.
Tiden var ikke en opposisjonsavis, men trykket tidvis dristige tekster, blant annet kontroversielle artikler om krigsmotstand og om løsrivelse fra Danmark. Gjennom servile artikler om «Ædle Kongelige Prinds Frederik», som i 1808 ble konge av Danmark og Norge, holdt den seg inne med kongehuset, men 29. januar 1810 ble en annen linje valgt. Utgivelsen var den første etter kongens fødselsdag, og burde derfor etter tradisjonen være et nummer som hyllet majesteten, men i stedet valgte Wulfsberg å lage et nummer som i praksis var dedisert til den svenske kronarvingen Christian August, noe Frederik VI ikke så på med blide øyne. I perioden mai til juli 1814 trykket avisen Grunnloven som føljetong, for eksempel den 25. mai paragrafene om valgordningen.
Eikernsundbrua

Eikernsundbrua eller Sundebrua er en spennbetongbro på fylkesvei 70 i Øvre Eiker kommune i Buskerud. Brua krysser Eikern, er 131,2 meter lang, og lengste spenn er 21,66 meter.
Montsant

Montsant  Denominació d’Origen  er et vindistrikt i Catalonia i Spania. Distriktet ligger i provinsen Tarragona, ca. 100 km vest for Barcelona, og er oppkalt etter Montsant-fjella (Sierra de Montsant).
Montsant, som tidligere var en del av Tarragona DO, fikk sitt Denominació d’Origen i 2003.

Geologi og jordsmonn

Vinmarkene ligger på ca. 400 moh. i dalsida i et berglendt landskap, vekslende med olivenlunder og skogkledde lier. Jorda veksler mellom kalkrik leire og forvitringsjord av granitt og skifer.

Klima

Klimaet er middelhavsklima med en viss kontinental påvirkning. Somrene er tørre, og det meste av årsnedbøren på 650 mm faller om høsten. Haglskurer og frost kan forekomme. Temperaturen når opp i 30° C om sommeren og faller til -5° C om vinteren.

Druesorter

Godkjente hvite sorter er: Chardonnay, Garnacha, Macabeo, Moscatel, Pansal, Parellada og Trobat.
Godkjente røde sorter er: Cabernet Sauvignon, Mazuela, Garnacha, Merlot, Monastrell, Picapoll, Syrah og Tempranillo
Ovanåker

Ovanåker er et tettsted i Ovanåker kommune i Gävleborgs län i landskapet Hälsingland i Sverige. I 2010 hadde tettstedet 212 innbyggere.
Terje Fjærn

Biografi

Fjærn vokste opp i Molde men familien flyttet til Oslo mens han enda var ung. Familien var aktive i Frelsesarmeen, og han fikk sin første musikkopplæring der. Etter studier ved Musikkonservatoriet i Oslo og jobb i Braathens SAFE ledet han det Kjell Karlsen-eide orkester Bent Sølves fra Molde, inntil 1968, da han med noen av musikerne startet T. F. Orkester.  Dette inkluderte jazzstorheter som Carl Magnus Neumann, Ole Jacob Hansen, Magne Henriksen og Knut Riisnæs. Selv spilte han bass, og vokalistene var Gro Anita Schønn og Solfrid Heier. Senere vikarierte Toril Støa og Benny Borg. Orkesteret kompet flere av landets popartister, og det ble derfor en rekke topp-plasseringer.
Han virket endel for NRK, blant annet som dirigent for Bobbysocks ved Eurovision Song Contest 1985, og var kapellmester for Dag Frøland og hans Chat Noir og Chateau Neuf frem til 1989. Sangkvartetten Fire fyrer, inspirert av Four Freshmen, bestod av Kristian Lindeman, Terje Fjærn, Johan Bergli og Dag Eriksen.
¡Viva Salsa!

¡Viva Salsa! er et musikkalbum med Mambo Compañeros, utgitt i 2004. Dette er gruppas debutalbum.
Psilomerus

Utseende

Små til middelsstore, slanke og langbeinte, mørke trebukker med tegninger av lyse skjell, vanligvis tegnet i brunt eller svart og hvitt eller lysgrått. Artene kan minne noe om vepser. Antennene er spinkle og omtrent halve kroppslengden. Pronotum er tønneformet. Dekkvingene er litt avsmalnende bakover, det bakerste bakkroppsleddet stikker gjerne ut bak dem. Beina er lange og slanke. Artene i denne slekten utmerker seg ved å være særlig spinkle og langbeinte.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt i Sørøst-Asia fra India i vest til Java i øst, med særlig mange arter på Borneo.
Qianjiang (Hubei)

Qianjiang er en kinesisk subprefekturby i provinsen Hubei i det sentrale Kina. Den er direkte understilt provinsregjeringen. 
Befolkningen var på 998 525 innbyggere i 1999.

Tog

Hankou–Yichang-høyhastighetsjernbane, åpnet i 2012, løper gjennom området og har stasjon der.

Vei

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Historie

Qianjiang var et tidlig senter for den kinesiske oldtidsstaten Chu.
Qianjiang ble gjort til fylke i 965, under Song-dynastiet.
Under huden

Handling

Kirurgen Robert Ledgard har utviklet en type kunstig hud som er motstandsdyktig mot insektbitt og brannsår, som han har sagt at han har testet på mus. Han har også gjort ulovlige eksperimenter på mennesker, som kjønnsskifteoperasjoner. Han har fått strengt forbud mot å fortsette med eksperimentene sine. Vicente er en ung mann som blir kidnappet av Robert Ledgard og blir hans forsøkskanin. Vincente blir ufrivillig kjønnsoperert av Robert. På seks år har Robert fysisk transformert Vicente til en kvinne han kaller for Vera. Robert tar også Vera som sin kone. Senere avslører Vera til sin mor at han har blitt holdt fanget, tvunget til å skifte kjønn i et eksperiment og deretter avslører han hvem han egentlig er.